Dukun Diva

Dukun Diva: They Put the Sham in Shaman ialah sebuah siri drama televisyen Malaysia 2021 yang dicipta dan ditulis oleh Alfie Palermo dan diarahkan oleh Ariff Zulkarnain, dibintangi oleh Nadia Aqilah, Eyka Farhana, Emelda Rosmila, Tony Eusoff, Adlin Aman Ramlie, Siti Khadijah Halim, Kahoe Hon dan Aloy Paradoks. Dukun Diva telah diuar-uarkan sebagai drama Melayu pertama yang membawakan kisah ‘female con artist’ dan 'anti-wira'. Ia diterbitkan di bawah jenama Astro Originals dan disiarkan di Astro Citra bermula 6 Disember 2021 sehingga 24 Januari 2022.

Sinopsis
Mengisahkan tentang Rubiah Samsudin atau gelaran popularnya Che Yah gagal menjadi pelakon terkenal dan kini bekerja sebagai wanita pelayan pelanggan (GRO) di sebuah kelab malam. Hakikat tersebut menyebabkan Che Yah sangat malu untuk pulang menemui keluarganya di kampung. Satu hari, Che Yah menerima panggilan daripada hospital memaklumkan kakaknya, Aishah sedang nazak. Di sini bermulanya perubahan dalam hidup Che Yah bila mengetahui dia bakal menjaga anak saudaranya, Lola seorang remaja yang bermasalah. 

Ketegangan mula berlaku di antara Che Yah dan Lola. Dalam pada masa yang sama mereka telah didatangi didatangi oleh Abang Long yang mengugut untuk membunuh Che Yah jika tidak membayar hutangnya. Mereka terpaksa mencari jalan bagi menyelesaikan hutang Che Yah serta menyelamatkan nyawa mereka.

Pelakon

Pelakon Utama
 Nadia Aqilah sebagai Rubiah Samsudin (Che Yah)
 Eyka Farhana sebagai Norlela Hashim (Lola)
 Emelda Rosmila sebagai Dahlia Deela Idrus (Dato' DD)
 Tony Eusoff sebagai Zulkarnain Lim Abdullah (Zul)
 Siti Khadijah Halim sebagai Sabriena Lim Zulkarnain Lim (Baby Riena)
 Kahoe Hon sebagai Daniel Lim Zulkarnain Lim (Daniel)
 Adlin Aman Ramlie sebagai Muhd Saddiq Jermal (Dato' Saddiq)
 Aloy Paradoks sebagai Hanif Zulkifli (Sarjan Anep)

Pelakon Undangan
 Juliana Evans
 Douglas Lim
 Aziz M. Osman
 Sanjna Suri
 Anas Ridzuan
 Mat London
 Fadhli Masoot
 Dee Al-Hadi
 Hamdan Ramli
 Farazeeqa
 Sri Irdina Silva

Episod

Penerbitan
Dukun Diva merupakan idea asal oleh pemenang anugerah Skrip Terbaik di Anugerah International Motivational Film Festival Bridge of Arts (IMFF), Rusia pada tahun 2016 dan Lakon Layar Terbaik di Anugerah Lawak Warna 2015, Alfie Palermo. Ia diarahkan oleh Ariff Zulkarnain yang pernah  mengarahkan telefilem Shiba Shiba Doo, Cerai dan Rompak Raya.

Siaran
Dukun Diva memulakan tayangan perdana di Astro Citra pada 6 Disember 2021 menggantikan i-Tanggang.

Anugerah

Rujukan

Pautan luar
 

Drama Melayu 2021
Drama Melayu 2022
Rancangan Astro Citra